

 REPUBLIKA HRVATSKA

**ŠIBENSKO-KNINSKA ŽUPANIJA**

 

 **G R A D**  *Š I B E N I K*

Klasa: 007-03/18-01/01

Urbroj: 2182/01-05/1-19-07

Šibenik,

**LOKALNI PROGRAMA ZA MLADE GRADA ŠIBENIKA**

Prijedlog za razdoblje 2020. – 2022. godine

Šibenik, rujan 2019. godine

[PREDGOVOR 1](#_Toc18314099)

[1. UVOD U LOKALNI PROGRAM ZA MLADE GRADA ŠIBENIKA 3](#_Toc18314100)

[2. OBRAZOVANJE 4](#_Toc18314101)

[3. ZAPOŠLJAVANJE 5](#_Toc18314102)

[4. AKTIVNO SUDJELOVANJE MLADIH I SLOBODNO VRIJEME 6](#_Toc18314103)

[5. ZDRAVSTVO I ZDRAVSTVENA ZAŠTITA 8](#_Toc18314104)

[6. MLADI U EUROPSKOM I LOKALNOM OKRUŽENJU 9](#_Toc18314105)

[7. ZAKLJUČAK 11](#_Toc18314106)

BIBLIOGRAFIJA………………………………………………………………………………………………………………………………….12

# PREDGOVOR

Mladi su heterogena društvena skupina koja se razlikuje prema obrazovnim postignućima, profesionalnom statusu, načinu ponašanja, stilovima života, političkim opredjeljenjima i sličnome. Međutim, zajednička im je pripadnost određenoj dobnoj skupini i to onoj između 15. i 30. godine života.

Mladi žele preuzeti kontrolu nad svojim životom, družiti se i podržavati druge. Kada preuzmu kontrolu, oni prolaze kroz nekoliko tipičnih prijelaza u svom osobnom životu i okruženju, od obrazovanja do posla, samostalnog života, partnerstva ili zasnivanja obiteljskog života. Mnogi se suočavaju s neizvjesnostima o svojoj budućnosti, što je posljedica globalizacije i klimatskih promjena, tehnoloških promjena, demografskih i socioekonomskih trendova, populizma, diskriminacije, socijalne isključenosti i lažnih vijesti s još nepoznatim učincima na radna mjesta, vještine ili način rada naših demokracija.

Osigurati dobro okruženje mladima za odrastanje, učenje i rad ključni je cilj svakog razvijenog društva. Jednako tako cilj lokalnog programa za mlade je da putem politika za mlade doprinese stvaranju poticajnog okruženja u kojem će se mladi moći kulturno, društveno i ekonomski izražavati. Socio-ekonomska i demokratska isključenost idu ruku pod ruku. Kako je obrazloženo u Strategiji EU-a za mlade 2019 – 2027: ''Europa si ne može priuštiti izgubljeni talent, socijalnu isključenost ili neuključenost mladih''. Isto se može reći i za lokalnu zajednicu. Mladi ne bi trebali biti samo arhitekti svog vlastitog života, već i pridonijeti pozitivnim promjenama u društvu.

Grad Šibenik, kao nositelj projekta, u suradnji s Udrugom mladih „Mladi u EU“ pokrenuo je izradu „Lokalnog programa za mlade Grada Šibenika“ financiranog od strane Ministarstva za demografiju, obitelj, mlade i socijalnu politiku. „Lokalni program za mlade Grada Šibenika“ službeni je dokument temeljen na Ciljevima za mlade koji su rezultat procesa Strukturiranog dijaloga s mladima 2017.-2018. te fokus grupama i rezultatima ispitivanja potreba mladih na području Grada Šibenika.

U proces izrade „Lokalnog programa za mlade Grada Šibenika“ uključeni su mladi sa područja grada Šibenika te njegove okolice u dobi od 15-30 godina. Svoj doprinos u izradi ovog dokumenta mladi su dali sudjelovanjem na fokus grupama gdje su iznosili svoja razmišljanja, prijedloge i prigovore na odabrane teme, popunjavanjem anketnih upitnika te sudjelovanjem na održanim predavanjima gdje su ukazali na potrebe i interese mladih u gradu Šibeniku.

Isto tako, ostvarena je komunikacija između mladih i Grada Šibenika, ali i suradnja sa organizacijama koje rade sa mladima.

„Lokalni program za mlade Grada Šibenika“ za temeljni cilj ima poboljšanje položaja mladih na području grada Šibenika. Kroz program će se analizirati trenutno stanje te definirati mjere i njihove nositelje koje će poslužiti kao smjernice za zadovoljavanje potreba mladih.

# UVOD U LOKALNI PROGRAM ZA MLADE GRADA ŠIBENIKA

Program za mlade Grada Šibenika (u nastavku: Program) je strateški dokument koji uređuje pitanja mladih na području grada i njegove okolice za razdoblje od 2020. do 2022. godine. Cilj programa je osigurati preduvjete za poboljšanje kvalitete života mladih na području grada Šibenika. Dokument donosi definicije ciljeva i mjera, te određuje nositelje, suradnike, rok provedbe zadatke i indikatore postignuća ciljeva koji stvaraju jedinstveni operativni plan programa za mlade.

Svrha Programa je odgovoriti na potrebe koje su istražene anketnim upitnicima te predstaviti rješenja konkretnih problema mladih. Programom se definira vizija i dugoročno usmjerenje javnih politika podrške mladima na području grada Šibenika. Strateški dokument sadrži realno izvedive mjere i aktivnosti koje su u skladu s mogućnostima Grada Šibenika, organizacija civilnog društva te javnog i privatnog sektora s područja grada Šibenika. Donositeljima odluka ovaj dokument daje uvid u potrebe mladih na temelju kojeg mogu donositi odluke u svome budućem djelovanju. Naglasak se stavlja na osiguranje jednakih prilika mladima bez obzira na dob, rasu, spol, vjeru, nacionalnost, društveni položaj, političko ili drugo uvjerenje, te zemljopisnu nejednakost. Programom se postavljaju temelji za suradnju i usmjeravaju se svi dionici prema jednom cilju, poboljšanju uvjeta mladih na području grada Šibenika.

Grad Šibenik prijavitelj je spomenutog projekta čija je svrha i cilj takvo donošenje programa koje će osigurati konsenzus svih dionika uključenih u temu kao i jednaku zastupljenost svih skupina mladih u utjecanju na njegovu izradu. Udruga mladih ''Mladi u Europskoj uniji'' zajedno sa Savjetom mladih Grada Šibenika u sklopu projekta bili su odgovorni za provedbu informativnih aktivnosti prema javnosti, ispitivanje potreba mladih te doprinos nastajanju programa kroz osiguravanje volontera na provedbi projekta. Interes svake zajednice je da mlade osobe uključi u svoj rad kako bi oni dali doprinos u kreiranju politika za mlade i donošenju odluka koje su mladima važne, a tiču se obrazovanja, sporta, kulture, zapošljavanja i sl. Upravo zato Grad Šibenik odlučio se na izradu „ Lokalnog programa za mlade Grada Šibenika“ u suradnji sa Udrugom mladih „Mladi u EU“ koji imaju bogato iskustvo na ovakvim projektima u drugim gradovima, kao i u radu s mladima općenito.

# OBRAZOVANJE

Kako bi se podupro razvoj međuljudskih i međukulturnih vještina te poticao razvoj osobnih vještina, uključujući kritičko i analitičko razmišljanje, kreativnost i učenje, Grad Šibenik će poticati mlade na neformalno obrazovanje kroz podršku pri organizaciji i provedbi aktivnosti za mlade na području Grada Šibenika.

**Mjera 1.** **Neformalno obrazovanje**

**CILJ:** Poticanje mladih na neformalno obrazovanje kroz logističku podršku pri provedbi aktivnosti u gradu Šibeniku

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Udruge civilnog društva, osnovne i srednje škole, Veleučilište u Šibeniku |
| **ROK PROVEDBE** | **ZADACI** |
| 2020. i kontinuirano | Omogućiti suradnju između nositelja formalnog i neformalnog obrazovanja putem međusobnog i kontinuiranog informiranja o programima neformalnog obrazovanja |
| 2021. i kontinuirano  | Pružiti podršku pri prijavi projekata navedene tematike na programe Europske Unije |
| 2021. i kontinuirano | Pružiti podršku pri provedbi aktivnosti neformalnog obrazovanja (ustupanje prostora i sl.) |
| **INDIKATORI PROVEDBE** | **Indikatori ishoda*** Povećana prisutnost neformalnih obrazovnih sadržaja u institucijama formalnog obrazovanja
* Lakši pristup i veća informiranost mladih o programima neformalnog obrazovanja
* Pružena podrška pri prijavi projekta u svezi formalnog i neformalnog obrazovanja

**Indikatori rezultata*** Broj korisnika godišnje
* Broj održanih programa neformalnog obrazovanja unutar školskih prostora
* Broj projekata koji se odnose na neformalnog obrazovanje
 |

# ZAPOŠLJAVANJE

Mladi se suočavaju s visokim stopama nezaposlenosti mladih, nesigurnim i izrabljivačkim radnim uvjetima, kao i diskriminacijom na tržištu rada i na radnom mjestu. Mladi se ne mogu u potpunosti integrirati u tržište rada zbog nedostatka informacija i odgovarajućih vještina za buduće zapošljavanje. Potrebno je stoga poduzeti mjere kako bi se osiguralo kvalitetno zapošljavanje za sve (strategija Europske unije za mlade za razdoblje 2019.–2027.; 2018/C 456/01). Kako bi se pridonijelo europskim ciljevima za mlade, a samim tim i utjecalo na probleme mladih u lokalnoj zajednici poput nedostatka informacija o obrazovnim programima i mjerama za zapošljavanje, te kako bi se osigurao prostor u kojem bi mladi svoje ideje sproveli u djelo a sve s ciljem smanjenja nezaposlenost mladih Grad Šibenik će provesti mjere 2. i 3.

**Mjera 2.** **Osigurati prostor za razvoj poduzetničkih ideja za mlade**

**CILJ:** Osiguran prostoru u kojem mladi mogu razvijati svoje poduzetničke ideje

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Veleučilište u Šibeniku |
| **ROK PROVEDBE** | **ZADACI** |
| 2020. | Definirati uvjete dobivanja prostora za studente Veleučilišta u Šibeniku u svrhu izrade ideja samozapošljavanja |
| 2021. i kontinuirano | Dodjela prostora za učenje i razvoj poduzetničkih ideja |
| **INDIKATORI PROVEDBE** | **Indikatori ishoda*** Osmišljen dugoročni plan podrške studentima s poduzetničkim idejama

**Indikatori rezultata*** Osigurani prostori za studente za razvoj poduzetničkih ideja
 |

**Mjera 3.** **Informiranje mladih o programima formalnog obrazovanja i zapošljavanja**

**CILJ:** Pravovremeno informiranje mladih o mogućnostima obrazovanja i zapošljavanja

|  |  |
| --- | --- |
| **NOSITELJ** | Savjet mladih Grada Šibenika |
| **SURADNICI U PROVEDBI** | Hrvatski zavod za zapošljavanje – Šibenik, CISOK – Šibenik, udruge mladih i za mlade |
| **ROK PROVEDBE** | **ZADACI** |
| 2020. | Osmisliti aktivnosti s ciljem pravovremenog informiranja mladih u suradnji s Hrvatskim zavodom za zapošljavanje i Hrvatskom gospodarskom komorom Šibensko-kninske županije |
| 2021. i kontinuirano  | Organizacija događanja i informativnih kampanja o obrazovnim programima i mjerama za zapošljavanje |
| **INDIKATORI PROVEDBE** | **Indikatori ishoda*** Povećan broj događanja s ciljem informiranja mladih
* Osmišljen dugoročni plan podrške i informiranja mladih o obrazovnim programima i programima za (samo)zapošljavanje

**Indikatori rezultata*** Broj održanih događanja i informativnih kampanja
 |

# AKTIVNO SUDJELOVANJE MLADIH I SLOBODNO VRIJEME

Mjerama 4 i 5 želi se osigurati da mladi na odgovarajući način mogu utjecati na sva područja društva i na sve dijelove postupaka donošenja odluka, od utvrđivanja programa do provedbe, praćenja i evaluacije putem mladima prilagođenih i dostupnih mehanizama i struktura, čime se osigurava da politike odgovaraju potrebama mladih. Između ostalog, mjerom 4 želi se poticati mlade na razvoj vlastitih ideja koje su prilagođene njihovim potrebama. Mjerom 6 cilj je osigurati mladima mjesto na kojem će svakodnevno slobodno i neovisno moći raditi na razvoju vlastitih kreativnih ideja te mjesto na kojem će mladi moći provesti slobodno vrijeme na kvalitetan način.

**Mjera 4. Podrška pri organizaciji i provedbi aktivnosti mladih i za mlade**

**CILJ:** Poticati mlade na razvoj i provedbu aktivnosti za mlade u lokalnoj zajednici

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Savjet mladih Grada Šibenika |
| **ROK PROVEDBE** | **ZADACI** |
| 2020. | Definirati načine podrške aktivnosti mladih i za mlade te osigurati sredstva za ispunjenje ciljeva Mjere.  |
| 2021. i kontinuirano | Objava javnog poziva za prijavu aktivnosti mladih i za mlade |
| **INDIKATORI PROVEDBE** | **Indikatori ishoda*** Raspisan poziv da dodjelu sredstava za provedbu aktivnosti mladih i za mlade
* Financiranje aktivnosti za mlade

**Indikatori rezultata*** Povećan broj aktivnosti za mlade
 |

**Mjera 5. Zajedničke sjednice mladih i donositelja odluka**

**CILJ:** Uspostavljanje kontinuirane suradnje lokalnih vlasti i mladih

|  |  |
| --- | --- |
| **NOSITELJ** | Savjet mladih Grada Šibenika |
| **SURADNICI U PROVEDBI** | Grad Šibenik, Studentski zbor Veleučilišta u Šibeniku, osnovne i srednje škole (Vijeća učenika), udruge mladih i za mlade |
| **ROK PROVEDBE** | **ZADACI** |
| 2020. | Definirati model suradnje mladih i donositelja odluka |
| 2021. i kontinuirano | Organizacija sastanaka minimalno dva puta godišnje između mladih (Savjet mladih Grada Šibenika, Studentski zbor Veleučilišta u Šibeniku, udruge mladih i za mlade) i predstavnika lokalne administracije (Gradonačelnik/Pročelnik za društvene djelatnosti) |
| **INDIKATORI PROVEDBE** | **Indikatori ishoda*** Osmišljen dugoročni plan suradnje JLS-a i mladih

**Indikatori rezultata*** Organizirana minimalno 2 sastanka između donositelja odluka i mladih
 |

**Mjera 6. Osnivanje centra za mlade**

**CILJ:** Omogućavanje aktivnog i kvalitetno provedenog vremena mladih kroz aktivnosti centra mladih

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Udruge civilnog društva |
| **ROK PROVEDBE** | **ZADACI** |
| 2020. i kontinuirano | Povlačenje sredstava iz EU fondova za adaptaciju i opremanje centra za mlade  |
| 2020. i kontinuirano | Izrada plana rada centra za mlade |
| 2021. i kontinuirano | Otvaranje centra za mlade  |
| **INDIKATORI PROVEDBE** | **Indikatori ishoda*** Osigurana sredstva za adaptaciju i opremanje centra za mlade
* Izrađen nacrt plana rada centra za mlade
* Početak rada centra za mlade

**Indikatori rezultata*** Ukupan iznos dodijeljenih sredstava iz EU fondova
* Osmišljen plan rada centra za mlade
 |

# ZDRAVSTVO I ZDRAVSTVENA ZAŠTITA

Briga o prevenciji zdravstvenih rizika izrazito je važna. Razdoblje puberteta je iznimno važno za stjecanje doživotnih zdravih navika, ali i prevenciju mnogih bolesti, u čemu odlučujuću ulogu igraju prehrana i tjelesna aktivnost. Stoga mjerom 6 želi se poduprijeti provedba kampanja među mladima o prevenciji od raznih vrsta ovisnosti te zdravim prehrambenim navikama još u najranijoj fazi. Grad Šibenik će poduprijeti inicijative koje za cilj imaju ispunjenje mjere 7.

**Mjera 7.** **Podupiranje rada organizacija civilnog društva i Zavoda za javno zdravstvo**

**CILJ:** Podrška organizacijama civilnog društva, savjetovališta za mlade i zavoda za javno zdravstvo koji provode kampanje i edukacije o unaprjeđenju načina života i prevencijama ovisnosti

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Savjet mladih Grada Šibenika, Zavod za javno zdravstvo Šibensko-kninske županije, udruge civilno društva, sportska društva.  |
| **ROK PROVEDBE** | **ZADACI** |
| 2020. i kontinuirano | Poticati provođenje kampanja i edukacija o unaprjeđenju načina života i prevencijama ovisnosti |
| 2020. i kontinuirano | Osmisliti model potpore organizacijama koje provode kampanje i edukacije o unaprjeđenju načina života i prevencijama ovisnosti |
| **INDIKATORI PROVEDBE** | **Indikatori ishoda*** Osigurani osnovni uvjeti za provedbu kampanja i edukacija o unaprjeđenju načina života i prevencijama ovisnosti

**Indikatori rezultata*** Osmišljen model potpore organizacijama koje provode kampanje i edukacije o unaprjeđenju načina života i prevencijama ovisnosti
* Broj održanih kampanja i edukacija o unaprjeđenju načina života i prevencijama ovisnosti
 |

# MLADI U EUROPSKOM I LOKALNOM OKRUŽENJU

Uzimajući u obzir ciljeve za mlade koji su proizišli iz šestog ciklusa dijaloga EU-a s mladima i vodeći se rezultatima fokus grupa u kojima je vidljiv nedostatak informacija i nepoznavanje institucija Europske unije, što pridonosi nepovjerenju mladih prema institucijama a posredno i prema samom europskom projektu. Grad Šibenik će zajedno s udrugama civilnog društva, Savjetom mladih Grada Šibenika, Veleučilištem u Šibeniku i drugim dionicima bitnim za promociju politika EU i širenje informacija o mogućnostima za mlade, poticati kod mladih osjećaj pripadnosti europskom projektu i graditi mostove između EU i mladih kako bi se povratilo povjerenje i povećala razina sudjelovanja.

Slijedeći preporuke strategije Europske unije za mlade za razdoblje 2019.–2027. (2018/C 456/01) među kojima stoji: „ … *svim mladim ljudima trebaju biti dostupne prilike za razmjenu iskustava, suradnju te kulturno i građansko djelovanje u europskom kontekstu. Time im se omogućuje da razviju i ojačaju osobne, socijalne i građanske kompetencije, razviju kritičko razmišljanje i kreativnost, poboljšaju zapošljivost i postanu aktivni europski građani. Razmjene i projekti u vezi s mladima u okviru programa Erasmus+, programa Europske snage solidarnosti i programa kojima se oni nastavljaju izvori su međukulturnog učenja i osnaživanja, posebno za mlade s manje mogućnosti''* i uzimajući u obzir zaključke s fokus grupa provedenih u sklopu projekta ''Lokalni program za mlade Grada Šibenika'' mjerom 9 Grad Šibenik potiče mlade na mobilnost i cjeloživotno obrazovanje.

**Mjera 8. Poticanje organizacije događanja s ciljem promocije Europske unije**

**CILJ:** Promocija politika Europske unije među mladima u gradu Šibeniku

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Debatni klub VUŠ, EDIC Šibenik, VUŠ, udruge civilnog društva, Savjet mladih |
| **ROK PROVEDBE** | **ZADACI** |
| 2019. i 2022. | U suradnji s udrugama civilnog društva i ostalim bitnim dionicima u području informiranja mladih, uspostaviti plan podrške događanjima koja imaju u cilju promociju EU |
| 2020. i 2022. | Logistička podrška pri provedbi događanja s ciljem promocije politika Europske unije |
| **INDIKATORI PROVEDBE** | **Indikatori ishoda*** Osmišljen plan podrške događanja vezanih za promociju pozitivnih praksi/politika Europske unije

**Indikatori rezultata*** Broj događanja s ciljem promocije Europske unije
* Povećan broj realiziranih europskih projekata za mlade
 |

**Mjera 9.** **Poticanje mladih na programe mobilnosti Europske unije**

**CILJ:** Olakšati sudjelovanje mladih na programima mobilnosti kroz sufinanciranje putnih troškova

|  |  |
| --- | --- |
| **NOSITELJ** | Grad Šibenik |
| **SURADNICI U PROVEDBI** | Savjet mladih Grada Šibenika |
| **ROK PROVEDBE** | **ZADACI** |
| 2020.  | Osiguranje sredstava za poticanje mobilnosti mladih i provedba ostalih pripremnih aktivnosti potrebnih za provedbu mjere |
| 2021. i 2022. | Sufinanciranje troškova puta mladih koji sudjeluju na aktivnostima Europske unije (Erasmus+, Europa za građane, Europske snage solidarnosti) |
| **INDIKATORI PROVEDBE** | **Indikatori ishoda*** Osigurana sredstva za sufinanciranje troškova puta mladih koji sudjeluju na mobilnosti

**Indikatori rezultata*** Povećan broj mladih koji sudjeluju na projektima mobilnosti Europske unije
 |

# ZAKLJUČAK

Svrha Lokalnog programa za mlade Grada Šibenik je evidentirati i pravovremeno i u najboljoj namjeri odgovoriti na prepoznate potrebe mladih u lokalnoj zajednici vodeći se principima:

a) Dostupnosti resursa

b) Materijalnim i financijskim mogućnostima

c) Ljudskim resursima

d) Uvažavanjem načela transparentnosti

e) Prihvaćanjem važnosti uključivanja mladih u procese i donošenje odluka od važnosti za mlade

Kao glavni nositelj aktivnosti lokalnog programa javlja se Grad Šibenik koji će svoje djelovanje usmjeriti ka razvoju mladih pojedinaca i organizacija civilnog društva. Ostali nositelji aktivnosti programa su tu da svojim mogućnostima i kapacitetima u suradnji s mladima kreiraju takvo okruženje koje promiče i zagovara potencijale mladih, te omogućava nesmetanu informiranost i komunikaciju s ostalim sudionicima na razini lokalne zajednice.

Osim zaključaka s fokus grupa i konzultacija te rezultata ankete pri izradi ovog Programa korištene su i smjernice strategije Europske unije za mlade za razdoblje 2019.–2027. kako bi kroz aktivnosti provedene na području grada Šibenika istodobno doprinosili i ciljevima strategije Europske unije za mlade.

Cilj izrade i provedbe Programa je uključivanje mladih i svih sudionika koji se u okviru svog djelovanja bave mladima te stvaranje preduvjeta za razvoj svih potencijala mladih. Izradom lokalnog programa moći će se pratiti stanje i preispitivati učinci konkretnih aktivnosti na život mladih. Rezultati programa ostvareni u navedenom razdoblju ogledaju se kroz ostvarenost ishoda mjera i aktivnosti te stvaranje okruženja u kojemu je moguć daljnji i ubrzani napredak mladih i njihovo trajnije zadovoljstvo i uključenost u lokalnu zajednicu.

BIBLIOGRAFIJA

1. Rezolucija Vijeća Europske unije i predstavnika vlada država članica, koji su se sastali unutar Vijeća, o okviru za europsku suradnju u području mladih: strategija Europske unije za mlade za razdoblje 2019.–2027. (2018/C 456/01) - <https://eur-lex.europa.eu/legal-content/HR/TXT/PDF/?uri=OJ:C:2018:456:FULL&from=EN>
2. Ispitivanje potreba mladih u Gradu Šibeniku - <http://sibenik.hr/gradsko-vijece/savjet-mladih-grada-sibenika>